E 1863 e embann Cinq semaine en ballon. Berzh a raio ar romant diouzhtu. Jules Verne a zo unan eus an daou eveshaer eus ar Société dencouragement pour la locomotion aérienne au moyen dappareils plus lourd que lair staliet e ti Nadar. 1864: Kontrad nevez gant Hetzel evit e eil romant, daou levr ennañ, bet skrivet ha labouret warnañ e 1863. Les Anglais au pôle nord ha Le desert de glace o anvioù. E miz Mae, evit o embannadur, ne chomo nemet un titl vras: Voyages et aventures du capitaine Hatteras. Ar skrid-mañ a zo bet implijet evit lañsañ ar Magasin illustré déducation et de récréation, lakaet e vo ar skrid da romant da choude. Skrivañ a raio un oberenn diwar-benn Edgar Poe (Edgard Poe et ses oeuvres) hag embann a raio Voyage au centre de la terre e 1864 atav. E 1865, De la Terre à la Lune a vez gwelet er Journal des débats.